Predkladacia správa 
	          
Materiál „Návrh na zrušenie úlohy č. 2 z mesiaca máj z Plánu legislatívnych úloh vlády Slovenskej republiky na rok 2008“ predkladá na rokovanie vlády Slovenskej republiky Ministerstvo hospodárstva Slovenskej republiky ako iniciatívny návrh.
Úloha - predložiť na rokovanie vlády Slovenskej republiky „Návrh zákona o výbušninách, pyrotechnických výrobkoch a munícii“ vyplynula pre ministra hospodárstva z Plánu legislatívnych úloh vlády Slovenskej republiky na rok 2008, schváleného uznesením vlády SR č. 6 z 9. januára 2008. 
Vypracovať tento návrh zákona vychádzal z  potreby komplexne upraviť práva a povinnosti právnických osôb a fyzických osôb v oblasti výbušnín určených na civilné použitie, pyrotechnických výrobkov a munície vrátane základných pravidiel na zaistenie bezpečnosti osôb a majetku.
Na vypracovaní návrhu zákona, ktorý z hľadiska obsahu jednotlivých ustanovení predstavuje prierezový zákon, sa okrem Ministerstva hospodárstva SR podieľalo Ministerstvo obrany SR a Ministerstvo vnútra SR.
Celkový rozsah prác a najmä rozdielnosť názorov najmä v otázke práv a povinností jednotlivých subjektov a ich premietnutie do návrhu zákona v podobe, aby zohľadňovala návrhy a požiadavky všetkých dotknutých rezortov, nakoniec viedli k tomu, že návrh zákona ministerstvo hospodárstva, po dohode s dotknutými rezortmi, navrhlo presunúť do Plánu legislatívnych úloh vlády Slovenskej republiky na rok 2009.
 Keďže uznesením vlády SR č. 17 zo 14. januára 2009 bol schválený Plán legislatívnych úloh vlády Slovenskej republiky na rok 2009 a predloženie návrhu zákona o výbušninách, pyrotechnických výrobkoch a munícii na rokovanie vlády SR je zaradené na mesiac november 2009, v súlade so smernicou na prípravu a predkladanie materiálov ... a Metodickým pokynom vedúceho Úradu vlády SR č. 8 na prípravu a predkladanie materiálov na rokovanie vlády SR predkladá Ministerstvo hospodárstva SR návrh na zrušenie predmetnej úlohy z Plánu legislatívnych úloh vlády Slovenskej republiky na rok 2008.
Schválenie predloženého návrhu nebude mať finančný, ekonomický, environmentálny vplyv ani vplyv na zamestnanosť a  podnikateľské prostredie.
Materiál bol predmetom skráteného medzirezortného pripomienkového konania, predložené pripomienky boli do návrhu zapracované a na rokovanie vlády SR sa predkladá bez rozporov.